ai4bharat/Pralekha huggingface dataset:
रक्षा मंत्रालय
बांग्लादेश नौसेना के ऑपरेशनल सी ट्रेनिंग ग्रुप का एसएनसी का दौरा
दक्षिणी नौसेना कमान में बांग्लादेश नौसेना के ऑपरेशनल सी ट्रेनिंग ग्रुप  के आठ सदस्यीय प्रतिनिधिमंडल ने ऑपरेशनल सी ट्रेनिंग देखने के लिए दक्षिणी नौसेना कमान के तहत कोच्चि में सी ट्रेनिंग मुख्यालय का दौरा किया। ओरिएंटेशन प्रशिक्षण के अंतर्गत समुद्री कौशल, अग्निशामक, क्षति नियंत्रण, प्राथमिक चिकित्सा और समुद्र में सुरक्षा पर व्यावहारिक कक्षाओं के साथ-साथ इंटरैक्टिव सत्र आयोजित किए गए। इंटरैक्टिव सत्रों ने अपनाई गई सर्वश्रेष्ठ प्रथाओं का आदान-प्रदान करने का अवसर भी प्रदान किया। बीएनओएसटीजी ने विभिन्न प्रशिक्षण सुविधाओं और सिमुलेटरों का दौरा किया, जिन्होंने ऑपेरशनल सी ट्रेनिंग में एक पेशेवर अंतर्दृष्टि प्रदान की।
यह दौरा पुनः इस बात को दर्शाता है कि भारतीय नौसेना लगातार विकसित किए जाने वाले तौर तरीक़ों एवं तकनीकों को वजह से प्रशिक्षण का एक पसंदीदा गंतव्य है।
पर्यावरण, वन एवं जलवायु परिवर्तन मंत्रालय
श्री प्रकाश जावड़ेकर ने कहा कि बी-हैवी शीरे से अतिरिक्त इथेनॉल उत्पादन के लिए अलग से किसी पर्यावरणीय मंजूरी की आवश्यकता नहीं
(किसानों और चीनी उद्योग को और अधिक लाभ देते हुए, केन्द्र सरकार ने यह घोषणा की है कि बी-हैवी शीरे से अतिरिक्त इथेनॉल का उत्पादन करने के लिए अलग से पर्यावरणीय मंजूरी की जरूरत नहीं है क्योंकि इससे पर्यावरण पर कोई अतिरिक्त प्रभाव नहीं पड़ेगा।
केन्द्रीय पर्यावरण, वन और जलवायु परिवर्तन मंत्री, श्री प्रकाश जावड़ेकर ने आज एक ट्वीट में यह घोषणा की।
भारत सरकार द्वारा दिए जा रहे विभिन्न प्रोत्साहनों के कारण चीनी मिलों से बी-हैवी शीरे तथा अन्य सह-उत्पादों/उत्पादों से इथेनॉल का उत्पादन करने की उम्मीद की जाती है। इससे मौजूदा डिस्टिलरी या चीनी मिल के कुल पर्यावरण भार में कोई वृद्धि किए बिना ही इथेनॉल के उत्पादन में आकस्मिक वृद्धि होगी। ऐसी चीनी मिलों को पर्यावरणीय मंजूरी पहले ही दी जा चुकी है।
उत्पादन क्षमता में वृद्धि के ऐसे सभी मामलों में नए पर्यावरणीय प्रभाव आकलन या सार्वजनिक परामर्श लेने की आवश्यकताओं को समाप्त करने के लिए सरकार ने पर्यावरणीय मंजूरी जारी करने के संबंध में एक स्पष्टीकरण दिया है। ऐसा होने से चीनी मिलों के कुल प्रदूषण भार में बढ़ोतरी किए बिना सी-हैवी शीरे के स्थान पर बी-हैवी शीरे से इथेनॉल का अतिरिक्त उत्पादन करने में चीनी मिलों को मदद मिलेगी।
यह स्पष्ट किया गया है कि बी-हैवी शीरे/गन्ने का रस/गन्ने की राब /चीनी से इथेनॉल का अतिरिक्त उत्पादन करने के इच्छुक सभी प्रस्तावों पर संबंधित विशेषज्ञ मूल्यांकन समिति द्वारा पर्यावरणीय मंजूरी प्रदान करने के लिए ईआईए अधिसूचना, 2006 के 7   के प्रावधानों तहत विचार किया जाएगा।
प्रधानमंत्री कार्यालय
प्रधानमंत्री ने हैदराबाद के भोईगुड़ा में भीषण आग में लोगों की मौत पर शोक व्यक्त किया; पीड़ितों के लिए पीएमएनआरएफ से अनुग्रह राशि मंजूर की
प्रधानमंत्री श्री नरेन्द्र मोदी ने हैदराबाद के भोईगुड़ा में लगी भीषण आग में लोगों की मौत पर दुख व्यक्त किया है।
प्रधानमंत्री ने प्रधानमंत्री राष्ट्रीय राहत कोष  से प्रत्येक को 2 लाख रुपये की अनुग्रह राशि को भी मंजूरी दी है, जो मृतक के निकटतम परिजनों को दिया जाएगा।
ट्वीट्स की एक श्रृंखला में, प्रधानमंत्री कार्यालय ने कहा;
"हैदराबाद के भोईगुडा में भीषण आग के कारण लोगों की मौत होने से दुखी हूं। दुख की इस घड़ी में मेरी संवेदनाएं शोक संतप्त परिवारों के साथ हैं। पीएमएनआरएफ से प्रत्येक मृतक के निकटतम परिजनों को 2-2 लाख रुपये की अनुग्रह राशि दी जाएगी
उप राष्ट्रपति सचिवालय
कृषि को सुदृढ़, सतत और लाभकारी बनाने के लिए ढांचागत परिवर्तन करें : उपराष्ट्रपति
कृषि क्षेत्र के प्रति सार्थक भाव रखें : उपराष्ट्रपति
कृषि को सतत बनाने के लिए दीर्घकालिक समाधानों की जरूरत
कृषि को लाभकारी बनाने के लिए फसलों का विस्तार और टेक्नॉलोजी अपनाना आवश्यक
2022 तक कृषि आय दोगुनी करने के महत्वाकांक्षी लक्ष्य को प्राप्त करने के लिए एकीकृत प्रयास जरूरी
श्री एम वैंकेया नायडू ने एग्री-विजन-2019 का उद्घाटन किया
उपराष्ट्रपति श्री एम वैंकेया नायडू ने कृषि क्षेत्र के प्रति सार्थक भाव बनाने और इसे सुदृढ़, सतत और लाभकारी बनाने के लिए नीतिगत कार्यक्रमों के माध्यम से ढांचागत परिवर्तन लागू करने का आह्वान किया है।
उपराष्ट्रपति हैदराबाद में एग्री-विजन-2019 का उद्घाटन कर रहे थे। स्मार्ट और सतत कृषि के लिए, कृषि समाधान विषय पर दो दिन के सम्मेलन को संबोधित करते हुए उपराष्ट्रपति ने कृषि क्षेत्र की अनेक चुनौतियों के व्यापक और दीर्घकालिक समाधान के लिए सभी हितधारकों द्वारा गंभीर प्रयास करने की आवश्यकता पर बल दिया। उन्होंने कहा कि कृषि ऋण माफी जैसे थोड़े समय के उपायों से कुछ समय के लिए तो मिलेगी लेकिन दीर्घकालिक रूप से किसानों को कोई लाभ नहीं मिलेगा।
उत्पादकता में गिरावट, प्राकृतिक संसाधनों की कमी और अवमूल्यन, खाद्यान की तेजी से बढ़ती मांग, एक स्तर पर टिकी कृषि आय, छोटे भूखंड के तथा अप्रत्याशित जलवायु परिवर्तन भारतीय कृषि के समक्ष प्रमुख चुनौतियां हैं। उन्होंने कहा कि पारंपरिक कृषि लाभकारी नहीं होगी और सतत आय सुनिश्चित करने के लिए किसानों को संबंधित गतिविधियों की ओर मुड़ना होगा।
समावेशी विकास के लिए कृषि क्षेत्र के विकास को महत्वपूर्ण बताते हुए श्री नायडू ने कहा कि इस क्षेत्र को सशक्त बनाने से न केवल गरीबी में कमी आएगी बल्कि इस क्षेत्र से जुड़े लाखों लोगों की आजीविका सुधारने में भी सहायता मिलेगी। भारत के जीडीपी में कृषि क्षेत्र का योगदान 18 प्रतिशत है और यह क्षेत्र देश के कार्यबल के 50 प्रतिशत को रोजगार प्रदान करता है।
किसान अनुकूल बाजार, पर्याप्त कोल्ड स्टोरेज सुविधाएं, रेफ्रिजरेटर वैन, मूल्यवर्धन के माध्यम से खाद्य प्रसंस्करण पर फोकस, किसानों को समय पर रियायती ऋण और किसानों तक नवाचारों तथा टेक्नॉलोजी की पहुंच सुनिश्चित करके कृषि को सर्वोच्च प्राथमिकता देने की आवश्यकता है।
श्री नायडू ने शोधकर्ताओं और कृषि विशेषज्ञों से कृषि क्षेत्र की बहुपक्षीय समस्याओं के समाधान का आग्रह किया। श्री नायडू ने 2022 तक किसानों की आय दोगुनी करने के महत्वाकांक्षी लक्ष्य को प्राप्त करनेके लिए सरकारों, वैज्ञानिक समुदाय, कृषि विज्ञान केंद्रों तथा किसानों से संयुक्त प्रयास करने को कहा।
उपराष्ट्रपति ने यह सुझाव भी दिया कि कृषि पाठ्यक्रमों को पूरा कर रहे विद्यार्थियों को कम से कम छह महीने किसानों के साथ बिताना चाहिए ताकि उनकी समस्याओं की सही जानकारी मिल सके।
श्री वैंकेया नायडू ने कहा कि जलवायु परिवर्तन की समस्या से निपटने तथा कृषि को पर्यावरण संगत और सतत बनाने के लिए डिजीटल टेक्नॉलोजी आवश्यक है। उन्होंने कहा कि डिजीटल टेक्नोलॉजी से कृषि क्षेत्र की अनिश्चितता को दूर करने और संसाधनों को बढ़ाने में मदद मिलेगी। उन्होंने कहा कि बीजारोपण से लेकर फसल बाद के प्रबंधन और मार्केटिंग में नवीनतम टेक्नॉलोजी को अपनाना तथा अन्य देशों के समकक्ष उत्पादकता में सुधार करना जरूरी है। उन्होंने भारत के लिए स्वेदशी खाद्य सुरक्षा को अपनाने की आवश्यकता पर बल दिया क्योंकि देश आयातित खाद्य सुरक्षा पर निर्भर नहीं कर सकता।
आर.के.मीणा/एएम/एजी/एसके- 249
(Visitor Counter : 479
प्रधानमंत्री कार्यालय
प्रधानमंत्री ने बालासाहेब ठाकरे को उनकी जयंती पर याद किया
प्रधानमंत्री श्री नरेन्द्र मोदी ने बालासाहेब ठाकरे को उनकी जयंती पर श्रद्धांजलि अर्पित की है।
अपने एक ट्वीट में, प्रधानमंत्री ने कहा;
“बालासाहेब ठाकरे जी को उनकी जयंती पर याद कर रहा हूं। मैं हमेशा उनके साथ अपनी विभिन्न बातचीत को संजोकर रखूंगा। वे समृद्ध ज्ञान और वाकपटुता के मामले में धनी थे। उन्होंने अपना जीवन लोक कल्याण के लिए समर्पित कर दिया।”
स्वास्थ्य एवं परिवार कल्याण मंत्रालय
कोविड-19 अपडेट
देशव्यापी टीकाकरण अभियान के तहत अब तक वैक्सीन की 124.96 करोड़ खुराकें लगाई गईं।
भारत का सक्रिय केसलोड इस समय 99,763 है।
सक्रिय मामले, कुल मामलों का एक प्रतिशत से भी कम हैं। ये इस समय 0.29 प्रतिशत हैं, जो मार्च 2020 से अपने न्यूनतम स्तर पर हैं।
रिकवरी दर मौजूदा समय 98.35 प्रतिशत है।
पिछले 24 घंटों में 8,548 मरीज स्वस्थ हुये। इस तरह स्वस्थ होने वाले मरीजों की संख्या 3,40,37,054 हो गई है।
पिछले 24 घंटों में 9,765 नये मामले आये हैं।
दैनिक पॉजिविटी दर  पिछले 59 दिनों से दो प्रतिशत से कम पर कायम।
साप्ताहिक पॉजिविटी दर  पिछले 18 दिनों से एक प्रतिशत से कम पर कायम।
अब तक कुल 64.35 करोड़ जांचें की जा चुकी हैं।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट : 262वां दिन
भारत में टीकाकरण कुल कवरेज 91 करोड़ के अहम पड़ाव को पार किया
भारत में अब 70 प्रतिशत से अधिक आबादी को मिल चुकी है पहली खुराक
आज शाम 7 बजे तक 65 लाख से अधिक टीके की खुराक दी गई
एक महत्वपूर्ण उपलब्धि के तहत भारत का कोविड-19 टीकाकरण कवरेज आज 91 करोड़  के अहम पड़ाव को पार कर गया। भारत में अब 70 प्रतिशत से अधिक आबादी को कोविड-19 टीके की पहली खुराक मिल चुकी है। आज शाम 7 बजे तक टीके की 65 लाख  से अधिक खुराक दी गईं। आज देर रात तक पूरे दिन के लिए अंतिम रिपोर्ट के संकलन के बाद दैनिक टीकाकरण की संख्या बढ़ने की उम्मीद है।
केंद्रीय स्वास्थ्य मंत्री ने देश की 70 प्रतिशत से अधिक आबादी को कोविड-19 टीके की पहली खुराक लगने पर बधाई दी।
जनसंख्या प्राथमिकता समूहों के आधार पर अलग किए गए टीके की खुराक का कुल कवरेज इस प्रकार है:
|
|
टीके की खुराक का कुल कवरेज
|
|
एचसीडब्ल्यू
|
|
पहली खुराक
|
|
10374042
|
|
दूसरी खुराक
|
|
8944973
|
|
एफएलडब्ल्यू
|
|
पहली खुराक
|
|
18355842
|
|
दूसरी खुराक
|
|
15141350
|
|
18-44 वर्ष आयु वर्ग
|
|
पहली खुराक
|
|
370036353
|
|
दूसरी खुराक
|
|
90503195
|
|
45-59 वर्ष आयु वर्ग
|
|
पहली खुराक
|
|
161909736
|
|
दूसरी खुराक
|
|
79269822
|
|
60 वर्ष से अधिक
|
|
पहली खुराक
|
|
102647380
|
|
दूसरी खुराक
|
|
57517348
|
|
पहली खुराक का कुल कवरेज
|
|
663323353
|
|
दूसरी खुराक का कुल कवरेज
|
|
251376688
|
|
कुल
|
|
914700041
जनसंख्या प्राथमिकता समूहों के आधार पर अलग किए गए टीकाकरण अभियान में आज की उपलब्धि इस प्रकार है:
|
|
दिनांक : 4 अक्टूबर 2021 
|
|
एचसीडब्ल्यू
|
|
पहली खुराक
|
|
253
|
|
दूसरी खुराक
|
|
9894
|
|
एफएलडब्ल्यू
|
|
पहली खुराक
|
|
508
|
|
दूसरी खुराक
|
|
30397
|
|
18-44 वर्ष आयु वर्ग
|
|
पहली खुराक
|
|
2498444
|
|
दूसरी खुराक
|
|
2135237
|
|
45-59 वर्ष आयु वर्ग
|
|
पहली खुराक
|
|
588822
|
|
दूसरी खुराक
|
|
662107
|
|
60 वर्ष से अधिक
|
|
पहली खुराक
|
|
309381
|
|
दूसरी खुराक
|
|
328046
|
|
पहली खुराक की कुल संख्या
|
|
3397408
|
|
दूसरी खुराक की कुल संख्या
|
|
3165681
|
|
कुल
|
|
6563089
देश में सबसे कमजोर आबादी को कोविड-19 से बचाने के लिए एक उपकरण के तौर पर टीकाकरण अभियान की सर्वोच्च स्तर पर नियमित रूप से समीक्षा और निगरानी की जाती है।
वाणिज्य एवं उद्योग मंत्रालय
कृषि और प्रसंस्कृत खाद्य उत्पाद निर्यात विकास प्राधिकरण-एपीडा ने आम के निर्यात को बढ़ावा देने के लिए, बहरीन में 8 दिवसीय आम महोत्सव का आयोजन किया
पूर्वी क्षेत्र से प्राप्त आमों की 34 किस्मों का प्रदर्शन किया जा रहा है
नई दिल्ली: कृषि और प्रसंस्कृत खाद्य उत्पाद निर्यात विकास प्राधिकरण  ने आम के निर्यात को बढ़ावा देने के लिए, बहरीन में भारतीय दूतावास और अल जज़ीरा समूह के सहयोग से 13 जून को आठ दिवसीय आम महोत्सव का शुभारंभ किया।
महोत्सव में, पूर्वी राज्यों पश्चिम बंगाल, बिहार, झारखंड, उत्तर प्रदेश और ओडिशा के आमों की 34 किस्मों को बहरीन के अल जज़ीरा समूह सुपरमार्केट के आठ अलग-अलग स्थानों पर प्रदर्शित किया जा रहा है। इनमें से 27 किस्में पश्चिम बंगाल से खरीदी गई हैं, जबकि दो-दो किस्में बिहार, झारखंड, ओडिशा और एक किस्म उत्तर प्रदेश से खरीदी गई हैं। आम की सभी किस्मों को सीधे किसानों और दो किसान उत्पादक संगठनों से खरीदा गया है। आम महोत्सव 20 जून 2022 तक जारी रहेगा।
पश्चिम बंगाल से आम की 27 अलग-अलग किस्में भवानी, दाउद भोग, आम्रपाली, गोलपखास, रोगनी, दिलशाद, चटर्जी, बिमली, रतन केवड़ा, मल्लिका, अनारस, साहेबपास और किशन भोग, लक्ष्मण भोग, मधु लतिका, रसगुल्ला, द्वारिका, राजा भोग, अमृत भोग, अरजनमा, नीलांजना, रानी पसंद, राखल भोग, देसी सुंदरी, लंगड़ा, हिमसागर और खिरसापति हैं। झारखंड के कमली और बीजू, जबकि बिहार के जरदालू, जो कि जीआई-टैग की गई किस्म है, और लंगड़ा बहरीन में मैंगो फेस्टिवल में प्रदर्शित किए जा रहे हैं। महोत्सव में ओडिशा के बेंगनपल्ली और हिमसागर और उत्तर प्रदेश के दशहरी किस्में भी शामिल हैं।
भारतीय आमों की सभी 34 किस्मों को बहरीन के हमला, महूज़, ज़िंग, जुफैर, बुदैया, आदिलिया, सीफ़ और रिफ़ा में स्थित अल जज़ीरा के आठ अलग-अलग स्टोरों में प्रदर्शित किया गया है। इसके अलावा, आम के रूप में, कई आम से तैयार उत्पाद जैसे अल जज़ीरा बेकरी में तैयार आम का केक, जूस, विभिन्न प्रकार के मैंगो शेक आदि को भी महोत्सव में प्रदर्शित किया गया है।
बहरीन में आम प्रदर्शनी 'आम महोत्सव 2022' के अंतर्गत भारतीय आमों के लिए अंतरराष्ट्रीय बाजारों का पता लगाने के लिए एपीडा की नई पहल का हिस्सा है। यह भारतीय आमों के लिए एक वैश्विक मंच प्रदान करने की एपीडा की प्रतिबद्धता का परिणाम है कि पहली बार पूर्वी राज्यों के आमों की 34 किस्मों को बहरीन में प्रदर्शित किया गया है। पहले के अवसरों पर, ज्यादातर वैश्विक प्रदर्शनी में अलफांसो, केसर, बंगनपल्ली आदि जैसे दक्षिणी और पश्चिमी क्षेत्रों से प्राप्त होने वाले आमों की किस्मों को प्रदर्शित किया जाता था।
आम महोत्सव का उद्घाटन बहरीन में भारतीय राजदूत श्री पीयूष श्रीवास्तव ने अल जज़ीरा समूह के अध्यक्ष श्री अब्दुल हुसैन खलील दवानी की उपस्थिति में किया। मुर्शिदाबाद जिला प्रशासन ने एपीडा के सहयोग से बहरीन तक आमों को पहुंचाने की सुविधा प्रदान की है।
भारत में आम को 'फलों का राजा' भी कहा जाता है और प्राचीन शास्त्रों में इसे कल्पवृक्ष  कहा गया है। जबकि भारत के अधिकांश राज्यों में आम के बागान हैं। उत्तर प्रदेश, बिहार, आंध्र प्रदेश, तेलंगाना और कर्नाटक के आम, इस फल के कुल उत्पादन में एक बड़ा हिस्सा हैं। अल्फांसो, केसर, तोतापुरी और बंगनपल्ली भारत से निर्यात की जाने वाली आम की प्रमुख किस्में हैं। आम का निर्यात मुख्य रूप से तीन रूपों: ताज़े आम, आम का गूदा और आम के टुकड़े के रूप में होता है।
उपभोक्ता कार्य, खाद्य एवं सार्वजनिक वितरण मंत्रालय
रबी विपणन सत्र 2022-23 में अब तक  187.86 लाख मीट्रिक टन गेहूं खरीदा गया
गेहूं की खरीद से 17.85 लाख किसानों को रबी विपणन सत्र 2022-23 में अब तक 37,852.88 करोड़ रुपये के न्यूनतम समर्थन मूल्य का लाभ प्राप्त हुआ है
रबी विपणन सत्र 2022-23 के लिए केंद्रीय पूल के तहत गेहूं की खरीद सुचारु रूप से की जा रही है। दिनांक 26.06.2022 तक 187.86 लाख मीट्रिक टन गेहूं की खरीद की गई है, जिससे 17.85 लाख किसानों को 37,852.88 करोड़ रुपये के न्यूनतम समर्थन मूल्य का लाभ प्राप्त हुआ है।
रबी विपणन सत्र 2022-23 में गेहूं की खरीद / 27.06.2022 को प्राप्त आंकड़ों के अनुसार
|
|
राज्य और केंद्र शासित प्रदेश
|
|
खरीदे गए गेहूं की मात्रा 
|
|
लाभान्वित हुए किसानों की संख्या
|
|
एम एस पी मूल्य 
|
|
पंजाब
|
|
9646954
|
|
798851
|
|
19438.61
|
|
हरियाणा
|
|
4181151
|
|
310966
|
|
8425.02
|
|
उत्तर प्रदेश
|
|
333697
|
|
80709
|
|
672.40
|
|
मध्य प्रदेश
|
|
4602796
|
|
591093
|
|
9274.63
|
|
बिहार
|
|
3522
|
|
642
|
|
7.10
|
|
राजस्थान
|
|
8892
|
|
816
|
|
17.92
|
|
उत्तराखंड
|
|
2127
|
|
548
|
|
4.29
|
|
चंडीगढ़
|
|
3221
|
|
379
|
|
6.49
|
|
दिल्ली
|
|
1
|
|
1
|
|
0.00
|
|
गुजरात
|
|
6
|
|
3
|
|
0.01
|
|
हिमाचल प्रदेश
|
|
2931
|
|
1033
|
|
5.91
|
|
जम्मू और कश्मीर
|
|
252
|
|
62
|
|
0.51
|
|
कुल
|
|
18785550.28
|
|
1785103
|
|
37852.88
खरीफ विपणन सत्र  2021-22 के अंतर्गत विभिन्न राज्यों और केंद्र शासित प्रदेशों से केंद्रीय पूल के अंतर्गत न्यूनतम समर्थन मूल्य पर धान की खरीद सुचारू रूप से जारी है। खरीफ विपणन सत्र 2021-22 में 26.06.2022 तक राज्यों और केंद्र शासित प्रदेशों में 860.82 लाख मीट्रिक टन धान  की खरीद की जा चुकी है। अब तक लगभग 125.36 लाख किसान 1,68,720.89 करोड़ रुपये के न्यूनतम समर्थन मूल्य से लाभान्वित हो चुके हैं।
रक्षा मंत्रालय
सेना दिवस परेड
सेना दिवस परेड का आयोजन 15 जनवरी, 2021 को करियप्पा परेड ग्राउंड में किया जाएगा। इसके अलावा, गणतंत्र दिवस परेड और बीटिंग द रिट्रीट के लिए 23 जनवरी, 2021 को एक प्रेस वार्ता आयोजित की जाएगी। प्रेस वार्ता के लिए स्थान की जानकारी बाद में दी जाएगी।
सभी इच्छुक मीडियाकर्मियों से अनुरोध है कि वे 05 जनवरी, 2021 तक सेना दिवस परेड पर आवश्यक सुरक्षा मंजूरी के लिए निम्नलिखित विवरणों को armydayparade2021[at]gmail[dot]com पर भेजें: -
- पूरा नाम
- पीआईबी/आईडी कार्ड सं
- आईडी कार्ड की स्कैन की गई फोटो
- मीडिया एजेंसी का नाम
- आवेदक की फोटो
- के लिए आवेदन: एडीपी/प्रेस वार्ता/ दोनों
किसी भी स्पष्टीकरण के लिए, कृपया 011-23019659 पर फोन करें। 05 जनवरी, 2021 के बाद प्राप्त मेल पर विचार नहीं किया जा सकता है।
रक्षा मंत्रालय
भारतीय नौसेना और भारतीय समुद्री विश्वविद्यालय तकनीकी सहयोग की दिशा में अग्रसर
भारतीय नौसेना और भारतीय समुद्री विश्वविद्यालय के बीच तकनीकी क्षेत्र में परस्पर सहयोग के लिए 02 जून, 2023 को नई दिल्ली में एक समझौता ज्ञापन पर हस्ताक्षर किए गए। समझौता ज्ञापन के अंतर्गत प्रशिक्षण, संयुक्त अनुसंधान और विकास, सहयोगी पाठ्यक्रम, उत्कृष्टता केंद्र , आईएनएस शिवाजी, लोनावाला और भारतीय समुद्री विश्वविद्यालय के दल, क्षेत्र स्तर के मुद्दों के समाधान के लिए परस्पर सहयोग की दिशा में कार्य करेंगे।
समझौता ज्ञापन पर वाइस एडमिरल संदीप नैथानी, चीफ ऑफ मटिरीएल  और भारतीय समुद्री विश्वविद्यालय की कुलपति डॉ. मालिनी वी. शंकर,  ने हस्ताक्षर किए।
उप राष्ट्रपति सचिवालय
उपराष्ट्रपति ने अपनी समृद्ध भाषाई और सांस्कृतिक विरासत के संवर्धन और संरक्षण का आह्वान किया
भारतीय भाषाओं की नई शब्दावली को बदलते समय के अनुकूल होना चाहिए-उपराष्ट्रपति
तेलुगु भाषा के प्रसार के लिए इंटरनेट एक अच्छा माध्यम है; सभी को इसका उपयोग करना चाहिए-उपराष्ट्रपति
उपराष्ट्रपति ने अमेरिका के वांगुरी फाउंडेशन की 100वीं पुस्तक का विमोचन किया
उपराष्ट्रपति, श्री एम. वेंकैया नायडू ने आज अपनी समृद्ध सांस्कृतिक और भाषाई विरासत को संरक्षित करने की आवश्यकता पर बल दिया है। श्री नायडू ने सभी से व्यक्तिगत और सामूहिक रूप से इसके लिए प्रयास करने का आग्रह किया।
उपराष्ट्रपति ने ये टिप्पणी अमेरिका के वांगुरी फाउंडेशन की 100वीं पुस्तक के वर्चुअल माध्यम से विमोचन के अवसर पर की। '7वा प्रपंच साहित्य सदासु सभा विशेष संचिका' नामक पुस्तक पिछले साल अक्टूबर में अन्य तेलुगु सांस्कृतिक संगठनों के सहयोग से अमेरिका के वांगुरी फाउंडेशन द्वारा आयोजित 7वें विश्व तेलुगु साहित्य शिखर सम्मेलन पर आधारित है।
प्रसिद्ध गायक श्री एस पी बालासुब्रमण्यम को पुस्तक समर्पित करने के लिए संपादकों, लेखकों और प्रकाशकों को बधाई देते हुए उपराष्ट्रपति ने अपनी समृद्ध सांस्कृतिक विरासत को बढ़ावा देने के लिए इस तरह की और पहल करने का आह्वान किया। उन्होंने पिछले 27 वर्षों के दौरान तेलुगु भाषा सम्मेलनों के आयोजन के लिए वांगुरी फाउंडेशन की भी सराहना की।
यह देखते हुए कि इंटरनेट और डिजिटल प्रौद्योगिकियों के विकास ने हमें अपनी भाषाओं के संरक्षण और विकास के नए अवसर प्रदान किए हैं, उपराष्ट्रपति ने इन प्रौद्योगिकियों का प्रभावी उपयोग करने का आह्वान किया। उन्होंने कहा कि जिस दिन हमारी भाषा को भुला दिया जाएगा, हमारी संस्कृति भी विलुप्त हो जाएगी। उन्होंने कहा कि हमारे प्राचीन साहित्य को युवाओं के निकट लाया जाना चाहिए। उपराष्ट्रपति ने तेलुगु भाषा के लिए काम करने वाले संगठनों से तेलुगु की समृद्ध साहित्यिक संपदा को सभी के लिए उपलब्ध कराने की जिम्मेदारी लेने का आग्रह किया। पारंपरिक शब्दावली को सभी के लिए सुलभ बनाने की आवश्यकता पर बल देते हुए, श्री नायडू ने कहा कि मौजूदा शब्दों का प्रभावी ढंग से उपयोग करना और बदलते रुझानों के अनुरूप नए तेलुगु शब्दों का निर्माण करना आवश्यक है।
इस कार्यक्रम में दुनिया भर से तेलुगू जगत के प्रतिनिधियों, तेलुगू भाषा के प्रति उत्साही लोगों और तेलुगू लेखकों ने भाग लिया, जिनमें अमेरिका के वांगुरी फाउंडेशन के संस्थापक श्री वांगुरी चित्तन राजू और वामसी आर्ट्स थियेटर के संस्थापक श्री वामसीरामराजू शामिल थे।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 57.61 करोड़ टीके लगाये जा चुके हैं
पिछले 24 घंटों के दौरान भारत में 34,457 नए मामले सामने आए
सक्रिय मामले कुल मामलों के 1.12 प्रतिशत हैं, मार्च 2020 के बाद सबसे कम
भारत में वर्तमान में 3,61,340 सक्रिय मामले हैं, 151 दिनों में सबसे कम
रिकवरी दर, वर्तमान में 97.54 प्रतिशत है, मार्च 2020 के बाद सबसे अधिक हैं
देश भर में अभी तक कुल 3,15,97,982 मरीज स्वस्थ हुए
पिछले 24 घंटों के दौरान 36,347 रोगी रिकवर हुए
साप्ताहिक पॉजिटिविटी दर वर्तमान में 1.98 % है; पिछले 57 दिनों से 3% से कम है
दैनिक पॉजिटिविटी दर 2.00 प्रतिशत है, यह पिछले 26 दिनों से 3 प्रतिशत से कम है
टेस्टिंग क्षमता में उल्लेखनीय रूप से बढोतरी हुई है-अभी तक कुल 50.45 करोड़ जांचें की जा चुकी हैं
स्वास्थ्य एवं परिवार कल्याण मंत्रालय
डॉ. हर्षवर्धन ने विश्व स्वास्थ्य संगठन के कार्यकारी बोर्ड के पांचवें विशेष सत्र की अध्यक्षता की
नई बीमारियों के कारण स्वास्थ्य संबंधी जोखिमों के समाधान और सतत विकास लक्ष्य की दिशा में प्रगति के लिए आकस्मिक स्थिति से जुड़ी तैयारियों तथा जोखिम प्रबंधन को सशक्त करना महत्वपूर्ण हैः डॉक्टर हर्षवर्धन
‘पूरे विश्व में लिए चिकित्सीय, निदान और रोगप्रतिरक्षण ही इस महामारी से बचने का एकमात्र उपाय है’
केंद्रीय स्वास्थ्य और परिवार कल्याण मंत्री डॉ. हर्षवर्धन ने विश्व स्वास्थ्य संगठन  के कार्यकारी बोर्ड के अध्यक्ष के रूप में कार्यकारी बोर्ड के पांचवें विशेष सत्र की वर्चुअली अध्यक्षता की। पर्यवेक्षक प्रतिभागी और डब्ल्यूएचओ मुख्यालय के वरिष्ठ अधिकारी भी उपस्थित थे।
बैठक के एजेंडे में कोविड-19 से निपटने के क्रम मेंडब्ल्यूएचए73.1 संकल्प के पूर्ण और प्रभावी कार्यान्वयन सुनिश्चित करने के लिए आवश्यक उपायों पर ध्यान केंद्रित करना शामिल था।
डब्ल्यूएचए73.1 शीर्षक का संकल्प "कोविड-19 से निपटना" 130 से अधिक देशों द्वारा सह-प्रायोजित किया गया था और महामारी को नियंत्रित करने और वायरस से निपटने के लिए सभी आवश्यक स्वास्थ्य प्रौद्योगिकियों और उत्पादों के न्यायसंगत उपयोग के प्रयासों पर जोर देने की मांग की गई थी।
शुरुआत मेंडॉ. हर्षवर्धन ने प्रतिभागियों का स्वागत कियाऔर उन लोगों के लिए अपनी गहरी संवेदना व्यक्त की, जिन्होंने महामारी के कारण अपना जीवन गंवाया और जो निरंतर और निस्वार्थ रूप से इसके लिए संघर्ष में जुटे हुए हैं।
महामारी फैलने के कारण वैश्विक संकट को याद करते हुए, उन्होंने कहा, "आज ऐसी विषम परिस्थितियां हैं, जिन्होंने हम सभी को वर्चुअली मिलने के लिए मजबूर कर दिया है। सरकार, उद्योगजगत और परोपकारियों को मिलकर इससे जुड़े जोखिम, अनुसंधान, विनिर्माण और वितरण के प्रति भुगतान हेतु संसाधनजुटाना चाहिए, बशर्ते, पुरस्कार सभी के लिए उपलब्ध होने चाहिए, फिर चाहे वे जहां भी विकसित किए गए हों।’’
उन्होंने कहा, "आपदा जोखिम में कमी लाने और प्रबंधन के लिए जोखिमों की प्रारंभिक और पारदर्शी पहचान और संचार के साथ-साथ लोगों में निवेश करने और स्वास्थ्य प्रणालियों को मजबूत बनाने, बहु-क्षेत्रीय सहयोग को मजबूत करने, त्वरित अनुसंधान और विकास के प्रयास और तर्कसंगत योजनाओं के कार्यान्वयन की आवश्यकता होगी।"
इस संबंध में, डॉ. हर्षवर्धन ने डब्ल्यूएचओ सदस्यों से जनस्वास्थ्य से जुड़े दायित्वों के कुशल, प्रभावी और उत्तरदायी निर्वहन के लिए भागीदारों के वैश्विक समुदाय के साथ काम करने का आग्रह किया। “वर्तमान महामारी जैसी ये सभी चुनौतियां एक साझा प्रत्युत्तर की मांग करती हैं, क्योंकि इस जोखिम से निपटने के लिए काम करना एक साझा जिम्मेदारी है। साझा जिम्मेदारी को शामिल करना डब्ल्यूएचओ के सदस्य देशों के हमारे गठबंधन का मुख्य दर्शन भी है।”
डॉ. वर्धन ने कोविड-19 के बारे में डब्ल्यूएचओ-समन्वित अंतर्राष्ट्रीय स्वास्थ्य प्रत्युत्तर से सीखे गए तथ्यों को ध्यान में रखते हुए,उचित समय परऔर सदस्य देशों के परामर्श से, मौजूदा तंत्र का उपयोग करते हुए, निष्पक्ष, स्वतंत्र और व्यापक मूल्यांकन की एक चरणबद्ध प्रक्रिया,पहल की शुरुआत करने की आवश्यकता पर जोर दिया।
रेल मंत्रालय
ऑक्सीजन एक्सप्रेस का महाराष्ट्र, उत्तर प्रदेश, मध्य प्रदेश और दिल्ली के बाद हरियाणा और तेलंगाना के लिए भी अभियान
भारतीय रेलवे द्वारा तरल मेडिकल ऑक्सीजन ढुलाई का आंकड़ा अगले 24 घंटों में 640 मीट्रिक टन पहुंच जाएगा
76 मीट्रिक टन तरल ऑक्सीजन लेकर उत्तर प्रदेश पहुंची 5वीं ऑक्सीजन एक्सप्रेस, छठी रास्ते में
राज्यों को राहत पहुंचाने के लिए भारतीय रेलवे का ऑक्सीजन एक्सप्रेस अभियान जारी
भारतीय रेलवे का राज्यों को राहत पहुंचाने के क्रम में ऑक्सीजन एक्सप्रेस अभियान लगातार जारी है और यह अभियान महाराष्ट्र, उत्तर प्रदेश, मध्य प्रदेश और दिल्ली के बादअब हरियाणा और तेलंगाना के लिए भी शुरू कर दिया गया है।
अभियान को पूरी तत्परता से संचालित करने के क्रम में तीन अतिरिक्त रेलगाड़ियां या तो तरल ऑक्सीजन लेकर गंतव्य की ओर बढ़ रही हैं या खाली रेलगाड़ियां तरल ऑक्सीजन लेने के लिए ऑक्सीजन संयंत्र के लिए रवाना हो चुकी हैं। एक अनुमान के अनुसार अगले 24 घंटों में भारतीय रेलवे द्वारा कुल तरल मेडिकल ऑक्सीजन की ढुलाई का आंकड़ा 640 मीट्रिक टन के स्तर पर पहुंच जाएगा।
उत्तर प्रदेश पहुंची पांचवी ऑक्सीजन एक्सप्रेस से 5 टैंकरों में आज 76.29 मीट्रिक टन मेडिकल ऑक्सीजन पहुंचाई गई। इनमें से एक टैंकर वाराणसी उतरा जबकि 4 टैंकरों को लखनऊ पहुंचाया गया। उत्तर प्रदेश के लिए छठी ऑक्सीजन एक्सप्रेस अपने गंतव्य की ओर दौड़ रही है और इसके कल सुबह यानी 30 अप्रैल, 2021 को लखनऊ पहुंचने की संभावना है, जो 4 टैंकरों में 33.18 मीट्रिक टन ऑक्सीजन लेकर आ रही है। खाली टैंकरों को लेकर एक अन्य ऑक्सीजन एक्सप्रेस के ऑक्सीजन संयंत्रों से अगली खेप लेने के लिए आज लखनऊ से रवाना होने की संभावना है।
हरियाणा पहली ऑक्सीजन एक्सप्रेस से दो टैंकरों में ऑक्सीजन प्राप्त करेगा जिसके आज ओडिशा के अंगुल से रवाना होने के संकेत हैं। इसके अलावा ओडिशा के राउरकेला संयंत्र से ऑक्सीजन लेने के लिए फरीदाबाद से रवाना हुई रेलगाड़ी अपने मार्ग पर आगे बढ़ रही है। आने वाले दिनों में हरियाणा को ऑक्सीजन एक्सप्रेस के द्वारा ऑक्सीजन की निरंतर आपूर्ति होने की संभावना है जिससे राज्य में कोविड-19 मरीजों के लिए पर्याप्त ऑक्सीजन की उपलब्धता सुनिश्चित हो सकेगी।
तेलंगाना सरकार ने भी भारतीय रेलवे से ऑक्सीजन एक्सप्रेस चलाने का अनुरोध किया था। इस क्रम में तेलंगाना के सिकंदराबाद से अंगुल के लिए 5 खाली टैंकर लेकर ऑक्सीजन एक्सप्रेस रवाना हो चुकी है और इसके कल अंगुल पहुंचने की संभावना है।
संकट की इस घड़ी में राज्यों को उनकी आवश्यकता के अनुसार ऑक्सीजन ढुलाई से जुड़ी सेवाएं उपलब्ध कराने के लिए भारतीय रेलवे पूरी तत्परता से काम कर रहा है। रेलवे ऑक्सीजन एक्सप्रेस को तेज़ गति से चलाने और राज्यों को उनकी मांग के अनुसार ऑक्सीजन की डिलिवरी सुनिश्चित करने के लिए सभी संभव विकल्पों का उपयोग कर रहा है। रेलवे द्वारा पहुंचाए जा रहे ऑक्सीजन का उपयोग राज्य सरकारों द्वारा सुनिश्चित किया जा रहा है।
तरल ऑक्सीजन की आपूर्ति को लेकर कई बधाएं भीं हैं, जिसमें क्रायोजेनिक टैंकर्स की उपलब्धता, इन्हें लेकर चलने वाली रेलगाड़ियों की अधिक या कम रफ्तार, इन्हें उतारने के लिए उपयुक्त प्रबंध इत्यादि शामिल हैं। साथ ही ऑक्सीजन एक्सप्रेस के लिए मार्गों का निर्धारण भी एक चुनौती हैं जिसमें प्रयास न्यूनतम व्यस्त रेल मार्गों के इस्तेमाल का रहता है क्योंकि मार्गों में कई आरयूबी और एफओबी भी आते हैं।
एमजी /एएम/ डीटी / डीसी
(Visitor Counter : 245